தர்மபுரியில் நடந்த தேர்தல் பிரச்சாரத்தின் போது விஜயகாந்த், தனது கட்சி வேட்பாளரை அடித்த சம்பவம் பரபரப்பை தமிழகத்தில் ஏற்படுத்தியது. தேமுதிக சார்பில் பாஸ்கர் என்பவர் வேட்பாளராகப் போட்டியிடுகிறார். அவரை ஆதரித்து விஜயகாந்த் திறந்த ஊர்தியில் பிரச்சாரம் செய்தார். அப்போது வேட்பாளர் பெயரை பாண்டியன் என விஜயகாந்த் உச்சரித்தார். இதனையடுத்து அந்த வேட்பாளர் தனது பெயரை பாஸ்கர் என கூறினார். இதனால் ஆத்திரம் அடைந்த விஜயகாந்த், அந்த இடத்திலேயே சரமாரியாக அடித்தார். பெயரை மாற்றி சொன்னதை சுட்டிக்காட்டிய வேட்பாளரை விஜயகாந்த் தாக்கியதால் அந்த இடத்தில் பரபரப்பு ஏற்பட்டது. சொந்தக் கட்சி வேட்பாளரையே விஜயகாந்த் அடித்தது அக்கட்சியினரிடையே கொந்தளிப்பை ஏற்படுத்தியது. இப்படியான அநாகரிகமான செயல்களை ஆதரிப்பது மடத்தனமானது. கூட்டணியின் தலைவியான ஜெயலலிதா இதுபற்றி வாயே திறக்கவில்லை.